b'\n_START_ARTICLE_\nKeih\xc3\xa4rinkoski\n_START_PARAGRAPH_\nKeih\xc3\xa4rinkoski on Keski-Suomen Viitasaarella sijaitseva koski. Se on tunnettu urheilukalastuskoski. Keih\xc3\xa4rinkoski sijaitsee Kivij\xc3\xa4rven reitill\xc3\xa4, sen ensimm\xc3\xa4isen\xc3\xa4 koskena Keiteleest\xc3\xa4 yl\xc3\xb6sp\xc3\xa4in. Koskella sallitaan ainoastaan perinteinen perhokalastus. Koskelta on edelleen mahdollista saada kookkaita, luonnonkudusta per\xc3\xa4isin olevia j\xc3\xa4rvitaimenia._NEWLINE_Kosken pituus on 400 m ja leveys keskim\xc3\xa4\xc3\xa4rin 50-55 metri\xc3\xa4. Putouskorkeus on 1,05 m. Kosken keskivirtaama on 22 m3/s, ylivirtaama 37 m3/s ja alivirtaama 12 m3/s. _NEWLINE_Veden pinnan lasku ja vesien virtaussuunnan muuttuminen aiheuttivat noin 6 300 - 5 800 vuotta sitten Keih\xc3\xa4rinkosken synnyn Yl\xc3\xa4-Keiteleen ja Muuruej\xc3\xa4rven v\xc3\xa4liin.'